
„E greu sâ scrii un paradis când toate aparentele te 
îndeamnă să scrii o apocalipsâ. 
în lumea noastră e clar mai uşor sâ găseşti locuitori 
pentru un infern sau chiar pentru un purgatoriu. “ 

Ezra Pound 

„Purgatoriul şi Paraclisul nu sunt mai puţin extra¬ 
ordinare decât Infernul, dar, pe măsură ce ne ridi¬ 
căm, ne pierdem interesul; ne era bine în infern, nu 
ne mai este în cer; nu ne mai recunoaştem în îngeri; 
poate că ochiul omenesc nu e făcut pentru atâta 
soare, iar când poemul devine fericit, ne plictiseşte/' 


Victor Hugo 

Sunt de-acum un om la şaizeci de ani. Pentru toate 
epocile de până la a noastră, aş fi fost considerat un om 
în vârstă, dacă nu chiar bătrân. La nici patruzeci de ani 
împliniţi, Montaigne se socotea in pragul bătrâneţii. 
Eseurile , în lucrul cărora se afunda cu tot mai mare plăcere 
pe măsură ce descoperea că, scriind despre orice, vorbeşte 
numai despre sine, ajung la concluzia că filozofia morală 
se aplică la fel de bine şi vieţilor de rând, şi celor ilustre. 
De ce? Deoarece fiecare om, indiferent de condiţia sa 
socială, poartă în el forma întreagă a condiţiei umane. A 
te zugrăvi pe tine, dacă o faci cu bună-credinţă şi fără con¬ 
cesii, înseamnă a-i zugrăvi pe toţi. Şi, deşi concluzia acestei 
înţelepciuni de la sfârşit pare conţinută în premisele 

primelor scrieri, nu este aşa. Iţi trebuie o v'a^ 
coperi cum trebuie să te priveşti ca să te vezi cu adevărat. 
Şi, dacă ai noroc, o viaţă îţi ajunge ca să-ţi descoperi tema 
vieţii. Nu toti au norocul să-şi înţeleagă la timp inima, 

ca să priceapă ce le stă cu adevărat la inimă. Retrospectiv, 
cele mai multe vieţi arată ca un câmp de bătălii pierdute, 
ratate ori neduse la timp; sau, poate, ca o mare bătălie 
greşit dusă, complet alături de ceea ce ne fusese cu adevărat 
propriu , menit ori sortit potrivit fiinţei — cam ca în reflecţia 

